વિદેશ મંત્રાલયના પ્રવકતા વિકાસ સ્વરૂપે ટ્વિટ કરીને જણાવ્યું છે કે હું સ્પષ્ટતા કરવા માગું છું કે ભારતના ગૃહપ્રધાન સાર્ક સંમેલનમાં હાજરી આપવા પાકિસ્તાન જઈ રહ્યા છે. ત્યાં પાકિસ્તાન સાથે કોઈ દ્વિપક્ષીય બેઠક યોજાશે નહીં. મીડિયામા એવા અહેવાલો પ્રસિદ્ધ થયા હતા કે રાજનાથસિંહ પાકિસ્તાનના વિદેશ પ્રધાન નિસારઅલી ખાન અને વડા પ્રધાન નવાઝ શરીફ સાથે દ્વિપક્ષીય વાટાઘાટ કરશે.